Cozy Powell

Colin Flooks, známy ako Cozy Powell (* 29. december 1947, Cirencester, Anglicko – † 5. apríl 1998) bol britský rockový bubeník.

Powell začal svoju hudobnú kariéru v skupine The Sorcerers v roku 1965. V roku 1971 vstúpil do Jeff Beck Group s ktorou nahral dva albumy, potom hral sólovo a založil skupinu Bedlam. V roku 1973 sa jeho sólový singel Dance With The Devil umiestnil na treťom mieste v britskom rebríčku hitov. V nasledujúcom roku sa Cozy preslávil, keď hral naživo v televízii a urobil rekord ako najrýchlejšie hrajúci bubeník. Účinkoval aj v televíznom programe BBC pre deti s názvom Record Breakers.

V roku 1976 sa stal členom skupiny Rainbow Ritchieho Blackmorea. Z jeho účinkovania v skupine je najpamätnejším 16. august 1980, keď sa Rainbow preslávili na historicky prvom koncerte Monsters of Rock v Castle Donington v Anglicku. Nasledovala úspešná LP Down to Earth, z ktorej pochádzajú single Since You've Been Gone a All Night Long. 

So spevákom Grahamom Bonnetom neskôr opustil Rainbow, aby začali práce na novom Bonnetovom projekte Bonnet & the Hooligans. Ich spoločným najvýznamnejším singlom bol Night Games (1981). 

Powell vystupoval s mnohými známymi skupinami - Michael Schenker Group od 1981 do 1982, Whitesnake 19821984, potom s Keithom Emersonom a Gregom Lakeom v roku 1986 a nakoniec so skupinou Black Sabbath v rokoch 19891991 a 19931995.

Spolu s Neilom Murrayom (bývalým členom Cozy Powell`s Hammer, Whitesnake a Black Sabbath) sa stal členom Brian May Bandu a účinkoval na albumoch Back To The Light a Another World. Na jeseň 1998 mali naplánované spoločné turné.

Cozy Powell zomrel 5. mája 1998, na následky dopravnej nehody na diaľnici M4 pri Bristole, keď viedol svoje auto Saab 9000 v nepriaznivom počasí. Pred nehodou nahrával v štúdiu so skupinou Fleetwood Mac. 

Účinkoval ako bubeník na najmenej 66 albumoch. Mal veľký vplyv na hru mnohých rockových bubeníkov a jeho predčasný odchod bol veľkou stratou pre rockovú hudbu.

V októbri 2005 sa objavil na trhu nový album s Cozy Powellom. Tony Martin, bývalý spevák Black Sabbath, vydal štúdiový album Scream, na ktorom použil hudobnú nahrávku s Powellom, ktorá pochádzala z roku 1992. Obaja hudobníci boli vtedy v skupine Hammer a Cozy mu ju dal na „ďalšie použitie“. Existuje ešte ďalších devätnásť Powellových inštrumentálnych nahrávok, ktoré môžu byť v budúcnosti vydané.

 Diskografia 
 Rough & Ready - Jeff Beck Group (1971)
 Clowns - Ed Welch (1971)
 Jeff Beck Group - Jeff Beck Group (1972)
 A Writer of Songs - Harvey Andrews (1972)
 Clotho's Web - Julie Felix (1972)
 Cosmic Wheels - Donovan (1973)
 Bedlam - Bedlam (1973)
 You And Me - Chick Churchill (1973)
 Nigel Lived - Murray Head (1973)
 First of the Big Bands - Tony Ashton / Jon Lord (1974)
 Na Na Na - Cozy Powell (1974)
 Peter & The Wolf - Rôzni (1975)
 Every Word You Say - Peter Sarstedt (1975)
 The First Starring Role - Bob Sargeant (1975)
 Rising - Rainbow (1976)
 Fourteen Greatest Hits - Hot Chocolate (1976)
 On Stage - Rainbow (1977)
 Long Live Rock 'N' Roll - Rainbow (1978)
 Down To Earth - Rainbow (1979)
 Over the Top - Cozy Powell (1979)
 And About Time Too - Bernie Marsden (1979)
 Monsters of Rock - Rainbow (1980)
 Look At Me Now - Bernie Marsden (1981)
 Tilt - Cozy Powell (1981)
 M.S.G. - Michael Schenker Group (1981)
 Line Up - Graham Bonnet (1981)
 One Night at the Budokan - Michael Schenker Group (1982)
 Before I Forget - Jon Lord (1982)
 Pictures At Eleven - Robert Plant (1982)
 Octopuss - Cozy Powell (1983)
 Slide It In - Whitesnake (1984)
 Phenomena - Phenomena (1985)
 Under a Raging Moon - Roger Daltrey (1985)
 Finyl Vinyl - Rainbow (1986)
 Emerson, Lake & Powell (albumn) - Emerson, Lake & Powell (1986)
 Who the Am Dam - Boys Don't Cry (1987)
 Sanne Salomonsen - Sanne Salomonsen (1987)
 Triumph & Agony - Warlock (1987)
 Forcefield I - Forcefield (1987)
 Super Drumming - Pete York / Cozy Powell (1987)
 Long Cold Winter - Cinderella (1988)
 Southern Region Breakdown - James Darby (1988)
 K.2. - Don Airey (1988)
 Forcefield II - Forcefield (1988)
 After the War - Gary Moore (1989)
 Headless Cross - Black Sabbath (1989)
 Timewatch - Minute By Minute (1989)
 To Oz And Back (Forcefield III) - Forcefield (1989)
 Live in Germany 1976 - Rainbow (1990)
 Tyr - Black Sabbath (1990)
 Let the Wild Run Free (Forcefield IV) - Forcefield (1991)
 The Connoisseur Collection Vol II - Ritchie Blackmore (1991)
 The Drums are Back - Cozy Powell (1992)
 Instrumentals - Forcefield (1992)
 Back To the Light - Brian May (1993)
 Live at Brixton Academy - Brian May (1994)
 Forbidden - Black Sabbath (1995)
 The Music of Jimi Hendrix - Rôzni (1995)
 The Sabbath Stones - Black Sabbath (1996)
 Baptism of Fire - Glenn Tipton (1997)
 The Best of Cozy Powell - Cozy Powell (1997)
 Splinter Group - Peter Green (1997)
 SAS Band - S.A.S. Band (1997)
 Facing the Animal - Yngwie Malmsteen (1997)
 Another World - Brian May (1998)
 Twin Oaks/Especially For You - Cozy Powell (1999)
 Scream - Tony Martin (2005)
 Edge of the World - Tipton, Entwistle & Powell (2006)

 Referencie 

 Externé odkazy 
 Oficiálna stránka Cozyho Powella
 Cozy Powell na Drummerworld

Kategória:Anglickí rockoví bubeníci
Kategória:Whitesnake
Kategória:Obete cestných dopravných nehôd